**ΑΡΧΕΣ ΔΙΑΧΕΙΡΙΣΗΣ ΤΟΥ ΑΡΧΕΙΑΚΟΥ ΥΛΙΚΟΥ**

1. **Η αρχή των τριών ηλικιών**
* Ενεργά ή τρέχοντα αρχεία

Δημιουργία φακέλου κατά τη διεκπεραίωση μιας υπόθεσης μέχρι το κλείσιμό της. Τα έγγραφα χρησιμοποιούνται από την υπηρεσία που τα παράγει για τρέχουσες διοικητικές εργασίες του οργανισμού.

* Ημιενεργά ή ενδιάμεσα αρχεία

Η χρήση του φακέλου είναι πιο σποραδική. Χρησιμοποιείται για το χειρισμό άλλων παρόμοιων υποθέσεων ή ως αποδεικτικό στοιχείο, στο πλαίσιο διαφόρων νομοθετικών διατάξεων, οικονομικών ή δικαστικών υποθέσεων κ.λπ.

* Ανενεργά ή ιστορικά αρχεία

Το υλικό δεν έχει υπηρεσιακή χρησιμότητα, παρά μόνον ερευνητική. Γίνεται επιλογή του μέρους του υλικού που θα εισαχθεί και θα διατηρηθεί στην αρχειακή υπηρεσία (εκκαθάριση).

1. **Η αρχή του αρχειακού δεσμού**

Αρχειακός δεσμόςείναι η αρχή σύμφωνα με την οποία τα τεκμήρια που προέρχονται από ένα νομικό ή φυσικό πρόσωπο πρέπει να μένουν συγκεντρωμένα και να μην κατατέμνονται, διασκορπίζονται ή αναμειγνύονται με τεκμήρια άλλων προσώπων (πρώτο επίπεδο). Περαιτέρω τα τεκμήρια πρέπει να διατηρούν την ταξινόμηση που τους δόθηκε από τον παραγωγό (δεύτερο επίπεδο).

1. **Η αρχή της εντοπιότητας**

Κατά την αρχή αυτή τα αρχεία πρέπει να φυλάσσονται στις αρχειακές υπηρεσίες του τόπου (χώρας ή περιοχής) όπου δημιουργήθηκαν.